Victoria Azarenka

Victoria Fiodaraŭna Azarenka (bielorussian: Вікторыя Фёдараўна Азаранка) es un professional ténnis-lusora de Bielorussia. Ella nascet li 31-im de julí 1989 in Minsk e desde li annu 2003 ella lude professionalmen ténnis. In li annu 2012 ella esset li max bon ténnis-lusora del munde e esset ye li rang número 1 in li ténnis rang-liste mundal del WTA.

In li actual ténnis rang-liste del munde Victoria Azarenka  es ye li rang 73 (Junio 2025). Ella esset 51 semanes ye li rang 1.

Til li annu 2025 Victoria Azarenka ganiat 21 WTA-torneys e 1 ITF-torney. Ella ganiat duvez li Grand-Slam-torney de Melbourne in li annus 2012 e 2013. In li Olimpic Ludes 2012 in London Azarenka ganiat un aure-medallie in li mixtet dublic-competition e un argente-medallie in li singul competition por féminas.

Victoria Azarenka es 1,83 metres alt e pesa 70 kilogrammas. Li chef de exercition de Victoria Azarenka es Slava Konikov.

In li duplic-competition ella esset in ténnis rang-liste del munde ye li position 18in li septembre 2020.

Victoria Azarenka habita in Manhattan Beach (California). Ella have un filio Leo con su ex-partner Billy McKeague qui nascet in li annu 2016.

Categorie: Bielorussia
Categorie: Ténnis